11. ฐานะการเงินและผลการดำเนินงาน

  11.1 งบการเงิน

  (ก ) รายงานของผู้สอบบัญชีและสรุปการแสดงความเห็นของผู้สอบบัญชี

  รายงานของผู้สอบบัญชีรับอนุญาต จากบริษัท สำนักงาน เอินส์ท แอนด์ ยัง จำกัด
  สำหรับงบการเงินสิ้นสุด ณ วันที่ 31 ธันวาคม 2553, 2552 และ 2551
  ผู้สอบบัญชีรับอนุญาตได้แสดงความเห็นโดยให้การรับรองแบบไม่มีเงื่อนไขต่องบดุลรวม,
  งบกำไรขาดทุนรวม, งบแสดงการเปลี่ยนแปลงในส่วนของผู้ถือหุ้นรวม
  และงบกระแสเงินสดรวมของบริษัท ปูนซีเมนต์นครหลวง จำกัด (มหาชน)
  และบริษัทย่อยว่างบการเงินข้างต้นแสดงฐานะการเงินและผลการดำเนินงาน และกระแสเงินสด
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

-   ตารางสรุปงบดุลรวม

-   ตารางสรุปงบกำไรขาดทุนรวม

-   ตารางสรุปงบกระแสเงินสดรวม

-   ตารางสรุปอัตราส่วนทางการเงิน

[]

[]

[]

[]

[]

[]

[]

11.1 คำอธิบายและการวิเคราะห์ของฝ่ายบริหาร

คำอธิบายและวิเคราะห์ผลการดำเนินงาน

[]

รายได้

รายได้จากการขายสุทธิ ประจำปี 2553 จำนวน 20,982 ล้านบาท เพิ่มขึ้น 1,011 ล้านบาท
หรือคิดเป็นร้อยละ 5.1 เมื่อเปรียบเทียบกับปี 2552 มีรายได้สุทธิเพิ่มขึ้นในธุรกิจปูนซีเมนต์ 678
ล้านบาทเมื่อเทียบกับช่วงเดียวกันของปี 2552 สาเหตุหลักเกิดจากปริมาณยอดขายที่สูงขึ้นกว่าปี
2552 ร้อยละ 9 เช่นเดียวกับ การเติบโตของปริมาณการขายที่ดีจากธุรกิจอื่นๆของบริษัทฯ
รายได้จากการขายสุทธิของธุรกิจคอนกรีตและหินทรายเพิ่มขึ้น 631 ล้านบาท
ในขณะเดียวกันรายได้จากธุรกิจอื่นๆเพิ่มขึ้น 178 ล้านบาท

รายได้จากการจำหน่ายทรัพย์สินที่ไม่ได้ใช้ในการดำเนินงาน จำนวน 85 ล้านบาท เพิ่มขึ้น 23
ล้านบาท หรือคิดเป็นร้อยละ 37.1 เมื่อเทียบกับปี 2552

ค่าใช้จ่ายต่างๆ

ต้นทุนสินค้าขาย จำนวนทั้งสิ้น 12,114 ล้านบาท เพิ่มขึ้น 842 ล้านบาท หรือคิดเป็นร้อยละ 7.5
ของปีก่อน ต้นทุนการผลิตต่ำลงคิดเป็นร้อยละ 2 เมื่อเทียบกับประสิทธิภาพในการผลิตของปีที่ผ่านมา
เนื่องจากบริษัทมุ่งเน้นในการเพิ่มประสิทธิภาพการผลิตและส่งเสริมความสามารถในการแข่งขัน
เตาเผาทั้งสี่สามารถผลิตได้ถึงร้อยละ 90
ด้วยกำลังการผลิตที่สม่ำเสมอร่วมกับการใช้ประโยชน์ของเชื้อเพลิงผสมและโรงงานผลิตไฟฟ้าจากลมร้อนทิ้งของกระบวนการผลิตปูนซีเมนต์

ค่าใช้จ่ายในการขายและจัดจำหน่าย และการบริหาร จำนวน 5,187 ล้านบาท สูงขึ้น 421
ล้านบาท หรือคิดเป็นร้อยละ 8.8 เมื่อเทียบกับปี 2552โดยหลักมาจาก
ต้นทุนค่าขนส่งที่สูงขึ้นและต้นทุนในการขายเพื่อสนับสนุนปริมาณการขายที่เพิ่มมากขึ้น

กำไรจากการดำเนินงานก่อนภาษีเงินได้ ดอกเบี้ยจ่าย และค่าใช้จ่ายทางการเงิน
ค่าเสื่อมราคาและรายจ่ายตัดบัญชีและรายได้ค่าใช้จ่ายอื่นๆ ลดลงประมาณร้อยละ 3
หรือคิดเป็นร้อยละ 22 ของรายได้ในปี 2553
เนื่องจากราคาขายไม่มากพอถึงแม้ว่าจะมีปริมาณการขายที่เพิ่มขึ้นและการลดต้นทุนเกิดขึ้นมาชดเชยก็ตาม

กำไรสุทธิรวมของบริษัทฯลดลงร้อยละ 8.3 หรือลดลง 245 ล้านบาท คิดเป็นกำไรสุทธิรวม 2,701
ล้านบาท
ซึ่งราคาที่ผันผวนของปูนซีเมนต์ในตลาดและปัญหาภายนอกอันเกิดจากการจราจลและอุทกภัยในระหว่างปี
อัตรากำไรสุทธิปี 2553 คิดเป็นร้อยละ 12.8
ยังคงถือว่าประสบความสำเร็จซึ่งเกิดจากการริเริ่มในการลดต้นทุน

คำอธิบายและวิเคราะห์กระแสเงินสดและสภาพคล่อง

[]

ณ วันที่ 31 ธันวาคม 2553 ของบริษัท ปูนซีเมนต์นครหลวง จำกัด (มหาชน) และบริษัทในเครือ
เพิ่มขึ้น 232 ล้านบาท โดยที่เงินสดและรายการเทียบเท่าเงินสดต้นปีจำนวน 1,767 ล้านบาท
ดังนั้น บริษัทฯมีเงินสดและรายการเทียบเท่าเงินสด จำนวน 2,002 ล้านบาท ณ สิ้นปี 2553

เงินสดสุทธิจากกิจกรรมดำเนินงาน จำนวน 4,082 ล้านบาท ลดลง 46 ล้านบาท เปรียบเทียบกับปี
2552 เนื่องจากการการลดลงของเงินทุนหมุนเวียนสุทธิอย่างเป็นสาระสำคัญจำนวน 387 ล้านบาท
แม้ว่ากำไรสุทธิก่อนภาษีลดลงจากปีก่อนจำนวน 170 ล้านบาท
แต่บริษัทฯใช้วงจรเงินสดที่มีอยู่จากเจ้าหนี้การค้าและลูกค้าอย่างระมัดระวังและก่อให้เกิดประโยชน์มากที่สุด
ด้วยกลยุทธ์การเป็นหุ้นส่วนและการเสนอผลิตภัณฑ์ที่ดีเยี่ยม

เงินสดสุทธิ ใช้ในงานซ่อมบำรุง เพื่อขยายการลงทุน และกิจการการลงทุนอื่นๆ จำนวน 1,211
ล้านบาท ลดลง 249 ล้านบาท หรือคิดเป็นร้อยละ 17.1 เปรียบเทียบกับปี 2552
การลดลงของรายจ่ายประเภททุนดังกล่าว เป็นผลจากบริษัทฯ
มุ่งเน้นในการสร้างและพัฒนาสินทรัพย์โครงการต่างๆ
ในขณะเดียวกันบริษัทฯมีเงินสดรับจากการขายสินทรัพย์ที่ไม่ได้ใช้ในการดำเนินกิจการลดลง 104
ล้านบาท

จำนวนเงินจ่ายปันผล ให้กับผู้ถือหุ้นเป็นจำนวน 2,528 ล้านบาท ซึ่งในปี 2553 ซึ่งจ่ายเพิ่มขึ้นจากปี
2552 จำนวน 113 ล้านบาท

คำอธิบายและวิเคราะห์ฐานะการเงิน

[]

สินทรัพย์

ณ วันที่ 31 ธันวาคม 2553 บริษัทฯมีสินทรัพย์รวมจำนวน 25,161 ล้านบาท เพิ่มขึ้น 811 ล้านบาท
หรือคิดเป็นร้อยละ 3.3 เมื่อเทียบกับสินทรัพย์รวม ณ สิ้นปี 2552
สินทรัพย์ที่มีความคล่องตัวตัวในสินทรัพย์หมุนเวียนประกอบไปด้วย

เงินสดและรายการเทียบเท่าเงินสด จำนวน 2,002 ล้านบาท คิดเป็นร้อยละ 7.9
ของสินทรัพย์รวม เพิ่มขึ้น 235 ล้านบาท หรือคิดเป็นร้อยละ 13.3 จากมูลค่า ณ วันต้นงวด จำนวน
1,767 ล้านบาท

ลูกหนี้การค้า จำนวน 2,710 ล้านบาท หรือคิดเป็นสัดส่วนร้อยละ 10.8 ของสินทรัพย์รวม มากขึ้น
444 ล้านบาท หรือ ร้อยละ 19.6 เมื่อเทียบกับปีก่อนเนื่องจากปริมาณยอดขายในช่วงไตรมาส 4 ปี
2553

สินค้าคงเหลือ จำนวน 1,575 ล้านบาท หรือคิดเป็นสัดส่วนร้อยละ 6.3 ของสินทรัพย์รวม ลดลง
254 ล้านบาท หรือร้อยละ 13.9 เปรียบเทียบกับปีที่แล้ว
ซึ่งปัจจัยหลักเกิดจากการบริหารจัดการสินค้าคงเหลืออย่างระมัดระวัง

ที่ดิน โรงงานและอุปกรณ์ - สุทธิ จำนวน 14,306 ล้านบาท หรือคิดเป็นสัดส่วนร้อยละ 56.9
ของสินทรัพย์รวม เพิ่มขึ้นเล็กน้อยคิดเป็น 66 ล้านบาท หรือร้อยละ 0.5
ส่วนใหญ่เกิดมาจากการซื้อที่ดิน โรงงานและอุปกรณ์ เป็นมูลค่า 1,324 ล้านบาท ในปี 2553
และจากค่าเสื่อมราคาสำหรับปี 2553 จำนวน 966 ล้านบาท การซื้อและลงทุนในที่ดิน
โรงงานและอุปกรณ์ที่สำคัญในระหว่างปีมีดังนี้

-   โรงงานผลิตไฟฟ้าจากลมร้อนทิ้งของกระบวนการผลิตปูนซีเมนต์ จำนวน 430.7 ล้านบาท

-   โครงการคอนกรีตผสมเสร็จ จำนวน 79.3 ล้านบาท

-   รถขุดไฮโดรลิกตีนตะขาบ จำนวน 53.3 ล้านบาท

-   โรงงานแยกบดและผสมอินทรีแดง จำนวน 42.4 ล้านบาท

-   โครงการหินทราย จำนวน 35 ล้านบาท

-   ชุดส่งกำลังหม้อบด จำนวน 33.7 ล้านบาท

-   โรงงานผลิตปูนสำเร็จรูปมอร์ตาร์ สายการผลิตที่ 2 จำนวน 21.6 ล้านบาท

หนี้สิน

ณ วันที่ 31 ธันวาคม 2553 บริษัทฯมีหนี้สินรวมจำนวน 8,616 ล้านบาท เพิ่มขึ้น 646 ล้านบาท
หรือคิดเป็นร้อยละ 8.1เมื่อเทียบกับหนี้สินรวม ณ วันที่ 31 ธันวาคม 2552
โดยหลักแล้วประกอบด้วยเจ้าหนี้การค้าจำนวน 1,444 ล้านบาท

หุ้นกู้ เมื่อวันที่ 16 มิถุนายน 2552 บริษัทฯได้ออกหุ้นกู้ไม่มีหลักประกัน
ชนิดระบุชื่อผู้ถือและไม่ด้อยสิทธิและไม่มีส่วนลดจำนวนรวม 4,000,000 หน่วย ในราคาหน่วยละ
1,000 บาท รวมเป็นเงินทั้งสิ้น 4,000 ล้านบาท โดยหุ้นกู้ดังกล่าวมีอายุ 4 ปี
อัตราดอกเบี้ยร้อยละ 4.5 ต่อปี โดยมีกำหนดชำระดอกเบี้ยทุกครึ่งปี
ตราสารหนี้ดังกล่าวจะช่วยเพิ่มสภาพคล่องให้กับบริษัทฯในอนาคตอันใกล้

หนี้สินอื่นๆ โดยหลักประกอบด้วยหนี้สินสำรองโครงการผลประโยชน์พนักงานเพิ่มขึ้น 175 ล้านบาท
และเจ้าหนี้การค้าที่เพิ่มขึ้น 271 ล้านบาท

ส่วนของผู้ถือหุ้น

ณ วันที่ 31 ธันวาคม 2553 บริษัทฯมีส่วนของผู้ถือหุ้นรวมจำนวน 16,544 ล้านบาท เพิ่มขึ้น 165
ล้านบาท หรือคิดเป็นร้อยละ 1 โดยมีปัจจัยหลักจาก กำไรสะสมยังไม่ได้จัดสรร
จากกำไรสุทธิจากผลการดำเนินงานประจำปี 2553 ซึ่งเพิ่มขึ้น 2,700
ล้านบาทจากผลการดำเนินงานในปี 2553 และลดลงเนื่องจาก การจัดสรรเงินปันผล ในระหว่างปี
2553 ซึ่งมีรายละเอียดดังนี้

-   จ่ายเงินปันผลส่วนที่เหลือจากผลประกอบการประจำปี 2552 ในอัตราหุ้นละ 5.00 บาท
    รวมเป็นเงินทั้งสิ้น 1,149 ล้านบาท

-   จ่ายเงินปันผลระหว่างกาลจากผลประกอบการดำเนินงานระหว่างปี 2553 ในอัตราหุ้นละ
    6.00 บาท รวมเป็นเงินทั้งสิ้น 1,379 ล้านบาท

สถานะทางการเงินของกลุ่มบริษัท ปูนซีเมนต์นครหลวง จำกัด (มหาชน)
มั่นคงขึ้นแม้ว่ากำไรจะลดลงในช่วงหลายปีที่ผ่านมา
สาเหตุมาจากสภาพคล่องที่เพียงพอในบริษัทผ่านการรักษาเงินสดและกิจกรรมทางการเงินที่เหมาะสมในตลาดทุนเพื่อให้ได้รับประโยชน์ต่อบริษัทฯสูงสุด